**Høringssvar tildelingsmodel på dagtilbudsområdet**

 Kristrup d. 06.09.23

* Se også samlet høringssvar fra de selvejende institutioner.

***Den væsentligste pointe er, at vi ikke kan overholde BÅDE budgettet (restbudget på max 2,7% til øvrig drift) OG minimumsnormeringerne – uanset hvilken model der vælges.***

Som bestyrelse er det frygteligt at ønske sig tilbage til tiden før minimumsnormeringer blev besluttet, alene af den årsag at der ikke er fulgt økonomi med til både varme hænder og gode rammer for såvel børn som personale. Se et konkret regnestykke på næste side for økonomien i Kristrup Børnehus med den politiske ambition om 97,5% af budgettet fastlåst til løn.

* Vi er derfor bekymret for kvaliteten i vores dagtilbud.

Medarbejdere med højere anciennitet eller som har fået ekstra løn for diverse indsatser, har vi ikke råd til at ansætte mere.
I fht. at ansætte pædagoger med erfaring og derved højne kvaliteten i dagtilbuddet, oplever vi at især inklusionen får et løft – og derigennem færre sager i fx PPR.

* Økonomien er på ingen måde transparent. Vi kan ikke få oplyst, hvad vi betaler til i fht. studerende, FTR, PPR, Børnefaglig center, Ejendomsservice mv.
Det er penge, der i bund og grund tages fra institutionerne – uanset om det er før eller efter budgettet er givet.
* Vi ønsker kompetencemidlerne ud i institutionerne, for at bruge dem optimalt og i fht. friheden til selv at vælge, hvad der skal fokus på, på den enkelte institution.
De projekter/kompetenceløft mv. der hidtil har været, har ikke givet den optimale effekt.
Her kan nævnes de forskellige faglige fyrtårne. Man uddanner 1 pr. institution og forventer denne medarbejder løfter resten af medarbejdergruppen. Det fungerer ikke.
Det er en umulig opgave at løfte alle sine kollegaer. Og hvad så hvis denne medarbejder rejser?
Det der virker, er når alle, får det samlede løft – fx at man får en oplægsholder eller andet ud i institutionen, så alle hører det samme.
Eller muligheden for at to eller flere institutioner slår sig sammen om samme tema – tema der relevant for dem.

Bestyrelse og MED-udvalg

Kristrup Børnehus
R. Hougårdsvej 44B
8960 Randers SØ

**Et beregnet eksempel på det faktiske budget for 2024**



Som det ses ovenfor, med udgangspunkt i faktiske tal for 2023, så **kan** enderne ikke mødes.

Selv ved at skære vedligehold af de fysiske rammer i en ny institution som Kristrup Børnehus + forvente ingen merudgift til vikarer (urealistisk) vil der stadig være et negativt resultat af driften i 2024 på -54.298 kr. Her skal vi som bestyrelse så beslutte om vi ikke skal opkvalificere vores personale = spare på posten der hedder kursus.

Ultimativt giver den nye virkelighed dårligere forhold for vores børn i institutionerne.